Anzjan ta’ 74 sena ddaħħal l-isptar għall-kura wara li għall-ħabta tat-8.15 a.m. nqabel bil-karozza fi Triq iż-Żurrieq, il-Qrendi. tvm.com.mt jinsab informat li l-anzjan kien qiegħed isuq karozza Mazda 323 meta għal xi raġuni li għadha mhix stabbilità tilef il-kontroll tal-vettura u spiċċa nqaleb biha. Immedjatament fuq il-post issejħu l-ħaddiema tal-Protezzjoni Ċivili ta’ Ħal Far u ambulanza li ħadet lill-anzjan li kien waħdu fil-karozza l-isptar. Is-Surġent Lara Butters qiegħda tħejji rapport tal-aċċident.